ΚΑΝΟΝΙΣΜΟΣ (ΕΚ) αριθ. 602/98 ΤΟΥ ΣΥΜΒΟΥΛΙΟΥ της 9ης Μαρτίου 1998 για την επέκταση υπέρ των λιγότερο ανεπτυγμένων χωρών του πεδίου εφαρμογής των κανονισμών (ΕΚ) αριθ. 3281/94 και (ΕΚ) αριθ. 1256/96 που διέπουν τα κοινοτικά συστήματα γενικευμένων δασμολογικών προτιμήσεων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 3281/94 του Συμβουλίου, της 19ης Δεκεμβρίου 1994, για την εφαρμογή ενός πολυετούς συστήματος γενικευμένων δασμολογικών προτιμήσεων για την περίοδο 1995-1998 σε ορισμένα βιομηχανικά προϊόντα καταγωγής αναπτυσσόμενων χωρών (1) προβλέπει, στο άρθρο 3, ευνοϊκότερο δασμολογικό καθεστώς για τις λιγότερο ανεπτυγμένες χώρες 7

ότι ο κανονισμός (ΕΚ) αριθ. 1256/96 του Συμβουλίου, της 20ής Ιουνίου 1996, για την εφαρμογή πολυετούς συστήματος γενικευμένων δασμολογικών προτιμήσεων, για την περίοδο από την 1η Ιουλίου 1996 έως τις 30 Ιουνίου 1999, σε ορισμένα γεωργικά προϊόντα, καταγωγής αναπτυσσόμενων χωρών (2) προβλέπει, στο άρθρο 3, ευνοϊκότερο δασμολογικό καθεστώς για τις λιγότερο αναπτυγμένες χώρες 7

ότι τα κράτη μέλη της Παγκόσμιας Οργάνωσης Εμπορίου (ΠΟΕ), κατά την υπουργική σύνοδο της Σιγκαπούρης τον Δεκέμβριο του 1996, δεσμεύθηκαν να εφαρμόσουν σχέδιο δράσης με στόχο να βελτιωθεί η πρόσβαση των προϊόντων καταγωγής των λιγότερο ανεπτυγμένων χωρών στις αγορές τους 7

ότι το Συμβούλιο, βασιζόμενο σε ανακοίνωση της Επιτροπής της 16ης Απριλίου 1997, εξέδωσε, στις 2 Ιουνίου 1997, συμπεράσματα στα οποία εκτιμά ότι τα πορίσματα της Σιγκαπούρης πρέπει να τεθούν σε εφαρμογή, ιδίως με την παραχώρηση, στις λιγότερο ανεπτυγμένες χώρες που δεν αποτελούν μέλη της τέταρτης σύμβασης ΑΚΕ-ΕΚ, πλεονεκτημάτων ισοδύναμων με εκείνα των οποίων χαίρουν οι χώρες μέλη της εν λόγω σύμβασης 7

ότι, όσον αφορά τα βιομηχανικά προϊόντα, αυτή η ισοδύναμη μεταχείριση συνεπάγεται ότι θα συμπεριληφθούν στα κοινοτικά συστήματα γενικευμένων προτιμήσεων όλα τα προϊόντα που προς το παρόν εξαιρούνται και για τα οποία η τέταρτη σύμβαση ΑΚΕ-ΕΚ προβλέπει δασμολογική απαλλαγή 7

ότι, όσον αφορά τα γεωργικά προϊόντα, είναι σκόπιμο, προς όφελος των λιγότερο ανεπτυγμένων χωρών, να συμπεριληφθούν τα προϊόντα για τα οποία προβλέπεται μείωση δασμών στο πλαίσιο της τέταρτης σύμβασης ΑΚΕ-ΕΚ, αφού εφαρμοστεί σε αυτά, αναλόγως της μείωσης που προβλέπει η εν λόγω σύμβαση, ένας από τους συντελεστές προτιμησιακού δασμού που αναφέρονται στο άρθρο 2 του κανονισμού (ΕΚ) αριθ. 1256/96, με εξαίρεση τα προϊόντα που υπόκεινται σε δασμολογική ποσόστωση στο πλαίσιο της τέταρτης σύμβασης ΑΚΕ-ΕΚ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το πλεονέκτημα του καθεστώτος, που αναφέρεται στο άρθρο 3 παράγραφος 1 του κανονισμού (ΕΚ) αριθ. 3281/94, επεκτείνεται στα προϊόντα που παρατίθενται στο παράρτημα Ι του παρόντος κανονισμού.

Άρθρο 2

Το καθεστώς που αναφέρεται στο άρθρο 3 παράγραφος 1 του κανονισμού (ΕΚ) αριθ. 1256/96 συμπληρώνεται με την εφαρμογή προτιμησιακού δασμού στα προϊόντα που αναφέρονται στο παράρτημα ΙΙ του παρόντος κανονισμού ύψους ίσου προς αυτό που προβλέπεται στο άρθρο 2 του κανονισμού (ΕΚ) αριθ. 1256/96, αναλόγως του βαθμού ευαισθησίας που παρουσιάζουν.

Άρθρο 3

Ο πίνακας των δικαιούχων λιγότερο ανεπτυγμένων χωρών και εδαφών που παρατίθενται στο παράρτημα IV των κανονισμών (ΕΚ) αριθ. 3281/94 και (ΕΚ) αριθ. 1256/96 τροποποιείται ως εξής:

- στο παράρτημα IV του κανονισμού (ΕΚ) αριθ. 3281/94, μετά την καταχώρηση «328 Μπουρούντι» παρεμβάλλεται η καταχώρηση «330 Αγκόλα» και διαγράφονται οι καταχωρήσεις «391 Μποτσουάνα» και «817 Τόνγκα»,

- στο παράρτημα IV του κανονισμού (ΕΚ) αριθ. 1256/96, διαγράφονται οι καταχωρήσεις «391 Μποτσουάνα» και «817 Τόνγκα».

Άρθρο 4

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Μαρτίου 1998.

Για το Συμβούλιο

Ο Πρόεδρος

G. BROWN

(1) ΕΕ L 348 της 31. 12. 1994, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 998/97 (ΕΕ L 144 της 4. 6. 1997, σ. 13).

(2) ΕΕ L 160 της 29. 6. 1996, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2448/96 (ΕΕ L 333 της 21. 12. 1996, σ. 12).

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

ΠΙΝΑΚΑΣ ΤΩΝ ΠΡΟΪΟΝΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 (1)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

(1) Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών της ΣΟ. Για τα προϊόντα όπου πριν από τον κωδικό ΣΟ αναγράφεται ένα «ex», το προτιμησιακό καθεστώς καθορίζεται ταυτόχρονα από το πεδίο εφαρμογής του κωδικού ΣΟ και από αυτό της αντίστοιχης περιγραφής.

(2) Η υπαγωγή στη διάκριση αυτή εξαρτάται από τους όρους που προβλέπονται από τις σχετικές κοινοτικές διατάξεις.

(3) Σε περίπτωση που οι εισαγωγές στην Κοινότητα κρέατος βοοειδών των κωδικών 0201 και 0202, καταγωγής μιας από τις χώρες που αναφέρονται στο παράρτημα ΙV του κανονισμού (ΕΚ) αριθ. 1256/96, υπερβαίνουν κατά τη διάρκεια ενός έτους ποσότητα αντίστοιχη προς την ποσότητα των εισαγωγών που πραγματοποιήθηκαν στην Κοινότητα το έτος κατά το οποίο, από το 1969 έως το 1974, πραγματοποιήθηκαν οι μεγαλύτερες κοινοτικές εισαγωγές της συγκεκριμένης καταγωγής, επαυξημένες κατά ετήσιο συντελεστή αύξησης ύψους 7 %, το ευεργέτημα της απαλλαγής από το δασμό αναστέλλεται μερικώς ή πλήρως για τα προϊόντα της συγκεκριμένης καταγωγής.

(4) Η υπαγωγή στη διάκριση αυτή εξαρτάται από τους όρους που προβλέπονται από τις σχετικές κοινοτικές διατάξεις.

(α) Η μείωση εφαρμόζεται στον ειδικό δασμό.

(β) Η μείωση εφαρμόζεται στο δασμό κατ' αξίαν.

(γ) Η μείωση εφαρμόζεται στον ειδικό δασμό και στο δασμό κατ' αξίαν.